Document ID: 32002D0494

Reference:
EUR-Lex - 32002D0494 - HU
Fontos jogi nyilatkozat
|
32002D0494
Hivatalos Lap L 167 , 26/06/2002 o. 0001 - 0002
A Tanács határozata(2002. június 13.)a népirtásért, az emberiesség elleni bűncselekményekért és a háborús bűncselekményekért felelős személyek tekintetében a kapcsolattartó pontok európai hálózatának létrehozásáról(2002/494/IB)AZ EURÓPAI UNIÓ TANÁCSA,tekintettel az Európai Unióról szóló szerződés VI. címére, és különösen annak 30. cikkére és 34. cikke (2) bekezdése c) pontjára,tekintettel a Holland Királyság kezdeményezésére,tekintettel az Európai Parlament véleményére [1],mivel:(1) A nemzetközi büntető törvényszékek a volt Jugoszlávia és Ruanda tekintetében 1995 óta nyomoznak és emelnek vádat a hadijog és a hadviselés szokásainak megsértése, népirtás és emberiesség elleni bűncselekmények tárgyában és hoznak ítéletet e bűncselekmények elkövetőivel szemben.(2) A Nemzetközi Büntetőbíróság 1998. július 17-én Rómában aláírt statútuma megerősíti, hogy a nemzetközi közösség egészét érintő legsúlyosabb bűncselekmények, különösen a népirtás, az emberiesség elleni bűncselekmények és a háborús bűncselekmények nem maradhatnak büntetlenül, és hogy ezek eredményes büntetőjogi üldözését mind nemzeti szintű intézkedésekkel, mind pedig a nemzetközi együttműködés erősítésével biztosítani kell.(3) A Római Statútum emlékeztet arra, hogy minden állam köteles büntető joghatóságát gyakorolni azok fölött, akik felelősek az említett nemzetközi bűncselekmények elkövetéséért.(4) A Római Statútum hangsúlyozza, hogy az alapokmány alapján létrehozott Nemzetközi Büntetőbíróság a nemzeti büntető joghatóságot egészíti ki.(5) A Római Statútumot az Európai Unió valamennyi tagállama aláírta vagy ratifikálta.(6) A népirtás, az emberiesség elleni bűncselekmények és a háborús bűncselekmények nyomozása, ezek tárgyában büntetőeljárás indítása, valamint az ezekkel kapcsolatos információk cseréje a nemzeti hatóságok felelőssége marad, kivéve azokat az eseteket, amelyekre a nemzetközi jog vonatkozik.(7) A tagállamok folyamatosan kapcsolatba kerülnek olyan személyekkel, akik ilyen bűncselekmények elkövetésében vettek részt és az Európai Unió határain belül keresnek menedéket.(8) Az ilyen bűncselekmények eredményes nemzeti szintű nyomozásának és a büntetőeljárásnak a sikere nagymértékben múlik a jelzett bűncselekmények elleni küzdelemben érintett egyes hatóságok szoros együttműködésén.(9) Lényeges, hogy a Római Statútum részes államainak – így az Európai Unió tagállamainak – illetékes hatóságai e téren szorosan együttműködjenek.(10) A szoros együttműködést erősíti, ha a tagállamok rendelkeznek a központosított, szakosodott kapcsolattartó pontok közötti közvetlen kapcsolat megteremtéséről.(11) A kapcsolattartó pontok szoros együttműködése biztosíthatja a teljesebb áttekintést az említett bűncselekményekért felelős személyek vonatkozásában, beleértve azt is, hogy melyik tagállamban folytatnak ellenük ilyen irányú nyomozást.(12) A tagállamok a Nemzetközi Büntetőbíróságról szóló, 2001. június 11-i 2001/443/KKBP tanácsi közös álláspontban [2] kifejezésre juttatták, hogy a Nemzetközi Büntetőbíróság joghatósága alá tartozó bűncselekmények valamennyi tagállamot érintik, és eltökélt szándékuk, hogy együttműködjenek e bűncselekmények megelőzésében és abban, hogy ezek elkövetői büntetlenségének véget vessenek.(13) Ez a határozat nem érinti az igazságügyi hatóságok közötti kölcsönös bűnügyi jogsegélyről szóló bármely egyezmény, megállapodás vagy szabályozás hatályát,A KÖVETKEZŐKÉPPEN HATÁROZOTT:1. cikkA kapcsolattartó pontok kijelölése és az erről szóló értesítés(1) Minden tagállam egy kapcsolattartó pontot jelöl ki a Nemzetközi Büntetőbíróság 1998. július 17-i Római statúti,űmal 6., 7. és 8. cikkében meghatározott népirtás, emberiesség elleni bűncselekmények és háborús bűncselekmények nyomozására vonatkozó információk cseréje céljából.(2) Minden tagállam írásban értesíti a Tanács Főtitkárságát arról, hogy e határozat alapján mely kapcsolattartó pontot jelölte ki. A Főtitkárság gondoskodik arról, hogy a tagállamok számára ezt az értesítést továbbítsa, és tájékoztatja a tagállamokat minden vonatkozó változtatásról.2. cikkInformációk gyűjtése és cseréje(1) Valamennyi kapcsolattartó pont feladata, hogy – megkeresésre és a tagállamok közötti vonatkozó megállapodásoknak és az alkalmazandó nemzeti jognak megfelelően – minden rendelkezésre álló információt biztosítson, amely az 1. cikk (1) bekezdésében említett népirtás, emberiesség elleni bűncselekmények és háborús bűncselekmények nyomozásával összefüggésben fontos lehet, illetve hogy előmozdítsa az együttműködést az illetékes nemzeti hatóságokkal.(2) Az alkalmazandó nemzeti jog keretein belül a kapcsolattartó pontok egymás között erre irányuló megkeresés nélkül is folytathatnak információcserét.3. cikkAz Európai Parlament tájékoztatásaA Tanács az Európai Parlamentnek a szerződés 39. cikke szerinti éves vitája során tájékoztatja az Európai Parlamentet a kapcsolattartó pontok európai hálózatának működéséről és eredményességéről.4. cikkVégrehajtásA tagállamok gondoskodnak arról, hogy legkésőbb egy évvel e határozat hatálybalépését követően, e határozat rendelkezéseinek megfelelően teljes körűen együtt tudjanak működni.5. cikkHatálybalépésEz a határozat elfogadásának napján lép hatályba.Kelt Luxembourgban, 2002. június 13-án.a Tanács részérőlaz elnökM. Rajoy Brey[1] HL C 295., 2001.10.20., 7. o.[2] 2002. április 9-i vélemény (a Hivatalos Lapban még nem tették közzé).--------------------------------------------------

Summary:
A népirtás elleni európai hálózat
A népirtás elleni európai hálózat
ÖSSZEFOGLALÓ AZ ALÁBBI DOKUMENTUMRÓL:
2002/494/IB határozat – kapcsolattartó pontok hálózatának létrehozása a népirtással, az emberiesség elleni bűncselekményekkel és a háborús bűncselekményekkel kapcsolatos ügyek vonatkozásában
ÖSSZEFOGLALÓ
MI A HATÁROZAT CÉLJA?
              
A határozat létrehozza a nemzeti kapcsolattartó pontok (uniós országonként egy-egy kapcsolattartó pont) hálózatát a népirtás*, az emberiesség elleni bűncselekmények* és a háborús bűncselekmények* leküzdésére irányuló együttműködés ösztönzése céljából.
FŐBB PONTOK
Valamennyi uniós országban létrehozzák a fent említett bűncselekmények nyomozására vonatkozó információk cseréjét szolgáló nemzeti kapcsolattartó pontokat. Mindegyik kapcsolattartó pont adatairól értesíteni kell a Tanács Főtitkárságát, amely továbbítja azokat a többi uniós ország nemzeti kapcsolattartó pontjainak.
A kapcsolattartó pontok valamely másik kapcsolattartó pont kérésére biztosítják a népirtás, az emberiesség elleni bűncselekmények és a háborús bűncselekmények nyomozása szempontjából lényeges információkat.
Az EU Tanácsa a kapcsolattartó pontok hálózatának tevékenységeiről évente tájékoztatja az Európai Parlamentet.
A hálózat évente kétszer – az EU Tanácsának elnöksége által összehívott ülések alkalmával – találkozik a népirtás, az emberiesség elleni bűncselekmények és a háborús bűncselekmények elkövetésével vagy az azokban való részvétellel gyanúsított személyekkel kapcsolatos nyomozásra, továbbá e személyek tekintetében indított büntetőeljárásra irányuló, folyamatban lévő erőfeszítések koordinálása céljából.
MIKORTÓL HATÁLYOS EZ A HATÁROZAT?
              
A határozat 2002. június 13-án lépett hatályba.
HÁTTÉR
              
Valamennyi uniós ország ratifikálta a Nemzetközi Büntetőbíróság (NBB) létrehozásáról szóló, 1998. július 17-i Római Statútumot; ez a bíróság népirtással, emberiesség elleni bűncselekményekkel és háborús bűncselekményekkel kapcsolatos eseteket tárgyal.
A népirtás, az emberiesség elleni bűncselekmények és a háborús bűncselekmények tárgyában folytatott nyomozás és büntetőeljárás azonban továbbra is elsősorban a nemzeti hatóságok felelőssége marad. Ennélfogva a vonatkozó bűncselekmények elleni eredményes küzdelem érdekében a nemzeti hatóságok között szorosabb együttműködésre van szükség.
Népirtás elleni hálózat
KULCSFOGALMAK
* Népirtás: valamely nemzeti, népi, faji vagy vallási csoport teljes vagy részleges megsemmisítésének szándékával elkövetett bűncselekmények.
* Emberiesség elleni bűncselekmények: a civil lakosság ellen, széles körű és szisztematikus támadás részeként elkövetett bűncselekmények.
* Háborús bűncselekmények: olyan bűncselekmények, amelyek sértik a háború törvényét (például a genfi egyezményeket). Idetartoznak például a következők: hadifoglyok bántalmazása, túszok kivégzése, városok vagy falvak szándékos rongálása.
JOGI AKTUS
            
A Tanács 2002/494/IB határozata (2002. június 13.) a népirtásért, az emberiesség elleni bűncselekményekért és a háborús bűncselekményekért felelős személyek tekintetében a kapcsolattartó pontok európai hálózatának létrehozásáról (HL L 167., 2002.6.26., 1–2. o.)
KAPCSOLÓDÓ OKMÁNYOK
            
A Tanács 2003/335/IB határozata (2003. május 8.) a népirtással, az emberiség elleni bűncselekményekkel és a háborús bűncselekményekkel kapcsolatos nyomozásról és büntetőeljárásról (HL L 118., 2003.5.14., 12–14. o.)
utolsó frissítés 26.11.2015